ทหารขับฮัมวี่จับพ่อค้าปลาหมึกทอดถอดเสื้อแดง
ทหาร ใช้กฎอัยการศึก ถอด-ยึดเสื้อแดงสกรีนภาพ จตุพร พรหมพันธ์ แกนนำ นปช.จากพ่อค้าขายปลาหมึกทอด ริมถนนทิพเนตร อ.เมือง เชียงใหม่ อ้างเจตนาปรองดองยุติความขัดแย้งจากกรณีที่ผู้ใช้เฟซบุ๊กชื่อ กฤษณะ พุ่มสนธิ์ หรือ อี๊ด เมืองตาก อดีตผู้สมัครสมาชิกสภาผู้แทนราษฎรจังหวัดตาก เขต 3 และรองประธาน นปช.ภาคเหนือตอนล่าง ได้โพสต์ข้อความเมื่อเวลาประมาณ 14.00 น. ของวันนี้ว่าได้มีเจ้าหน้าที่ทหารในเครื่องแบบ จำนวน 5 นาย ขับรถฮัมวี่เข้าบังคับให้พ่อค้าขายอาหารถอดเสื้อแดงที่สวมใส่ผู้สื่อข่าวสอบถามไปยังผู้พบเห็นเหตุการณ์ พบว่า เหตุเกิดเมื่อ วันอาทิตย์ที่ 29 มิถุนายน 2557 เวลาประมาณ 11.00 น. ได้มีเจ้าหน้าที่ทหาร 5 นายไม่ระบุชื่อ ยศ ตำแหน่งและสังกัด ขับรถฮัมวี่เข้าประกบตัวบุคคลชื่อนาย ส. (ขอสงวนชื่อและนามสกุล) ซึ่งสวมเสื้อสีแดงมีลวดลายเป็นภาพใบหน้านายจตุพร พรหมพันธ์ แกนนำแนวร่วมประชาธิปไตยต่อต้านเผด็จการแห่งชาติ (นปช.) ขณะกำลังประกอบกิจการขายปลาหมึกทอดย่านถนนทิพเนตร อำเภอเมือง จังหวัดเชียงใหม่เจ้าหน้าที่ทหาร ได้ออกคำสั่งให้นาย ส. ถอดเสื้อสีแดงดังกล่าวออกโดยอ้างเหตุว่าเป็นการฝ่าฝืนกฎอัยการศึก และขอความร่วมมือเพื่อความปรองดองลดความขัดแย้งในชาติ มีการโต้เถียงอยู่เป็นระยะเวลาหนึ่ง แต่สุดท้ายนาย ส.ก็ยินยอมถอดเสื้อออกโดยไม่มีเสื้อเปลี่ยน และบุคคลทั้ง 5 นายดังกล่าวได้ยึดเสื้อแดงของนาย ส. เอาไปทันทีแหล่งข่าวที่เชื่อถือได้ระบุว่า นาย ส. สวมใส่เสื้อแดงทำการค้าปลาหมึกทอดเป็นประจำมานานแล้ว การที่ทหารมาห้ามใส่เสื้อแดงนั้นรู้สึกว่าเป็นการคุกคามละเมิดสิทธิส่วนบุคคลอย่างยิ่งทั้งนี้ ยังไม่มีรายงานว่ามีการเข้าข่มขู่คุกคามนาย ส. อีกนอกเหนือจากนี้.๐๐๐๐ภาพและข้อความข้างล่างจากเฟซบุคจะพังเพราะลิ่วล้อใช้อำนาจเกินขอบเขตผมสดับฟัง ท่านประยุทธ์ จันโอชา ผู้นำประเทศโดย คสช.ทุกประกาศ แม้จะไม่ได้เป็นแฟนคลับแต่ก็ตั้งใจฟังอย่างอดทน เพราะพวกท่านขอร้องให้เรา อดทน จะปฏิรูปประเทศไปด้วยกัน ภาพนี้ถ่ายและส่งมาพร้อมคำบรรยายว่า คุณวสันต์ อาชีพขายปลาหมึกทอด (เชียงใหม่) บังเอิญว่าวันนี้เขาใส่เสื้อที่มีรูปคุณจตุพร พรหมพันธุ์ ไปขายปลาหมึก บังเอิญอีกนั่นแหละเจอทหารลูกน้องท่าน ที่อาจจะไม่เข้าใจท่านผู้นำเพราะมัวแต่เข้าเวรยามรึอย่างไรก็มิทราบได้ บังคับให้คุณวสันต์ถอดเสื้อออก และเอาเสื้อเขาไปหน้าตาเฉย ผมเรียกพฤติกรรมนี้ว่าปล้นอาภรณ์นุ่มห่ม เขาสวมเสื้อมาตัวเดียวจึงต้องนั่งถอดเสื้อขายปลาหมึกทอด อย่างที่เห็น ด้วยความปรารถนาดี จากพลเมืองที่คิดต่างจากท่านและพยายาม นิ่งเพื่อชาติให้ท่านบริหาร ขอเตือนท่านว่า จะพังเพราะลิ่วล้อ ที่บ้าอำนาจและใช้เกินขอบเขต ควบคุมทหารเลวเถอะครับ ท่านผู้นำ อย่าให้เกิดเหตุเช่นนี้อีก ผมกลัวน้ำผึ้งหยดเดียวมันไม่หวานเลย
ทหาร ใช้กฎอัยการศึก ถอด-ยึดเสื้อแดงสกรีนภาพ จตุพร พรหมพันธ์ แกนนำ นปช.จากพ่อค้าขายปลาหมึกทอด ริมถนนทิพเนตร อ.เมือง เชียงใหม่ อ้างเจตนาปรองดองยุติความขัดแย้ง จากกรณีที่ผู้ใช้เฟซบุ๊กชื่อ กฤษณะ
กฤษณะ พุ่มสนธิ์,จตุพร พรหมพันธุ์,เชียงใหม่,เสื้อแดง